- मांगें न मानी तो करेंगे भूख हड़ताल , Mainpuri News In Hindi -amar Ujala बेहतर अनुभव के लिए अपनी सेटिंग्स में जाकर हाई मोड चुनें।
Mainpuri मांगें न मानी तो करेंगे भूख हड़ताल {"_id":"43773","slug":"Mainpuri-43773-1","type":"story","status":"publish","title_hn":"\u092e\u093e\u0902\u0917\u0947\u0902 \u0928 \u092e\u093e\u0928\u0940 \u0924\u094b \u0915\u0930\u0947\u0902\u0917\u0947 \u092d\u0942\u0916 \u0939\u0921\u093c\u0924\u093e\u0932 ","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
मैनपुरी। सहकारी समिति कर्मचारी संघ के कर्मचारियों द्वारा 25 हजार रुपये प्रतिमाह वेतन दिलाने की मांग को लेकर किया जा रहा धरना-प्रदर्शन गुरुवार को भी जारी रहा। कर्मियों ने विकास भवन के मुख्य गेट पर धरना-प्रदर्शन किया। उन्होंने कहा कि यदि मांगें न मानी गईं तो शीघ्र ही प्रांतीय कार्यकारिणी के निर्देश पर भूख हड़ताल की जाएगी। गुरुवार को विकास भवन के मुख्य गेट पर आयोजित धरना-प्रदर्शन में संघ के जिलाध्यक्ष हरपाल सिंह राठौर ने कहा कि सहकारी समिति के कर्मचारियों को प्रतिमाह 25 हजार रुपये वेतन दिलाने की मांग को लेकर वह 16 अगस्त से धरना-प्रदर्शन कर रहे हैं। किसानों को प्रदर्शन से परेशानी हो रही है। यह उन्हें मालूम है, लेकिन अधिकारी नहीं देख रहे। उनकी मांग को लेकर अधिकारी वार्ता तक नहीं कर रहे हैं।महामंत्री सौदान सिंह ने कहा कि लखनऊ निबंधक सहकारिता द्वारा वार्ता के लिए प्रांतीय नेतृत्व को बुलाया है। यदि निबंधक ने मांग न मानी तो प्रांतीय नेतृत्व के आह्वान पर वह भूख हड़ताल पर बैठेंगे। प्रदर्शन में राजकुमार, आदेश कुमार, भूपेंद्र सिंह, शिवरतन सिंह, रघुवीर सिंह, संतोष कुमार, कमल चौहान, लज्जाराम, गिरीश चंद्र, रामआसरे, अनूप चौहान आदि शामिल थे।